TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Gaza olukord halveneb
Lähis-Idas katsetatakse taas rahu
Kasvab usuline huvi Templimäe vastu
Need on mõned meie tänastest teemadest.
Gaza sektorit valitsev islamirühmitus Hamas
alustas taas rakettide ja granaatide tulistamist Iisraeli.
Neid lendas lausa Ashkeloni piirile.
Kuigi inimohvreid seekord polnud,
vastasid Iisraeli Õhujõud provokatsioonile
kahe Hamasi positsiooni hävitamisega Gazas.
Sellest hoolimata, et Hamas pole end rünnakute autoriks teatanud,
peab Iisrael rühmitust vastutavaks kõige eest, mis Gazas toimub.
Iisraeli armee statistika järgi on Hamas alates 2005. aastast,
kui Iisrael Gazast taandus ja maa rahu eest loovutas,
tulistanud Iisraeli üle 12 000 raketti ja granaadi.
Tänavuse aasta jaanuarist juulini
on Hamas teinud Iisraeli vaid 12 raketirünnakut,
mis hõlmavad ka Siinailt tulnud rakette.
Hamas on kiirendanud ka tunnelite ehitamist Iisraeli piiri alla.
Iisraeli armee vastas väljakutsele
ja alustas massiivset ehitustprojekti Iisraeli piiril Gazaga.
Seda nimetatakse maaaluseks raudkupliks (Iron Dome).
See hõlmab kogu Gaza sektorit,
et peatada täielikult rünnakutunnelite ehitamine.
Barjäär ulatub 40 meetri sügavusele.
See hõlmab tundlikke sensoreid,
mis tabavad võimaliku kaevamise tekitavaid helisid.
Maaaluse Iron Dome'i hinnaks arvatakse üle 4 mlrd seekli
ehk üle miljardi USD, sh kõik maapealsed kontrollpunktid.
USA president Trump saadab Lähis-Itta taas uue läbirääkimistiimi,
et püüda lahendada tüli Iisraeli ja palestiinlaste vahel.
Delegatsiooni juhib Trumpi väimees Jared Kushner,
keda saadab erinõunik Jason Greenblatt
ja presidendi riikliku julgeoleku nõuniku asetäitja Dina Powell.
Trumpi väitel on delegatsiooni esmaseks sihiks leida tee
Iisraeli ja Palestiina omavalitsuse (PO) ühe laua äärde toomiseks.
Läbirääkijad taotlevad ka rahu ja lahendust Gaza humanitaaroludele
ning peavad kõnelusi ka mitme teise araabiariigiga,
sh Egiptus, Saudi Araabia, AÜE, Jordaania ja Qatar.
Vastuseks USA Kongressi kehtestatud uutele sanktsioonidele
suurendab Iraani valitsus oma raketiprogrammi eelarvet.
Iraani parlamendi esimehe sõnul
suurendatakse eelarvet ka Revolutsioonikaartile
ning see olevat vastuseks USA valitsuse seikluspoliitikale.
Luureallikate teatel püütakse Iraani rakette valmistada ette
ka väikeste ja suurte tuumapeade kandmiseks.
Arvatakse, et neid võib Iraanile tarnida Põhja-Korea.
Nii on sedagi riiki ähvardatud uute sanktsioonidega
nii ÜRO Julgeolekunõukogu kui USA poolt.
Põhja-Korea ja Iraan on teinud koostööd juba aastaid
nii satelliidi- kui tuumatehnoloogia valdkonnas.
Esmakordselt pärast 2000 aastat otsib grupp juudi preestreid (cohanim)
seadusel põhinevaid võimalusi Templimäe külastamiseks.
Nad tahavad otsida kohta,
kus Herodese templi ajal asus kõige püham paik.
Reaktsioonid ja meetmed seoses juulikuiste sündmustega Templimäel
ei ajanud vaid islamiste meelt avaldama,
vaid äratasid ka Iisraeli rabid
oma õigusi ja seisukohti Templimäe suhtes kontrollima.
Mõned ultraortodoksi grupid Iisraelis leidsid,
et kuigi rünnak oli terroriaktina kohutav
ja vastuvõetamatu, võis see siiski Jumala eesmärke teenida.
Kuna Iisrael rahvana ei liigu piisavalt kiiresti edasi,
on võimalik, et Jumal sekkub ise sündmuste kulgu,
ütles rabi Yaakov Hayman, üks Templimäe aktivistidest.
"Oma terroriteoga lõid nood araablased uue olukorra
ja me polnud selleks valmis."
Toimunule tuli reageerida, jätkas Hayman.
Peame tegema nüüd kõik,
et ususeadus hakkaks hõlmama ka Templimäge.
Nii tõdes rabi Joshua Wander, kes on samuti üks neist,
kes otsib võimalust jätkata Templimäel Vana Testamendi ohvritalitusi.
Iisraeli parlamendi välis- ja kaitse- komisjoni esimehe Avi Dichteri sõnul
on Islamifondi Waqf õigused Templimäel nüüd möödas.
Dichter on endine Shin Beti, Iisraeli kaitsepolitsei juht.
Ta ütles Iisraeli Rahvusuudiste teatel,
et Templimägi kuulub Iisraeli seadusandluse jurisdiktsiooni alla
ja Waqfi haldusõigus seal lõppes reedel, 14.07.2017.
Toona tapsid terroristid Lõviväravas kaks Iisraeli politseinikku.
Sellega algas metallidetektorite ja turvakaameratega seotud episood,
mis pole veel siiani lõppenud.
Küsimus, mis on meie õigused Templimäele,
ei näi palestiinlastele selged olevat, ütles Dichter.
"Meile endile on need aga selged."
Templimägi on ja jääb Iisraeli politseijõudude kontrolli alla.
Seda on see olnud juba alates 1967. a. peale.
Avi Dichteri sõnul püüab Waqf luua olukorda,
mida kasutatakse nii Mekas kui Medinas,
kahes islamipühapaigas.
Nende eesmärk on UNESCO ja ÜRO abil
keelustada juutidel ja kõigil mittemoslemeil
pääs Templimäele.
Templimäe Instituut ja Templi- uuringute Kool käivitasid uurimuse,
mis aitaks leida vana lepingu järgne templiteenistuseks sobiv veinisort.
See on osa suuremast plaanist, kus valmistatakse ette võimalusi
alustada Vana Testamendi ohvritalitusi
Templimäele ehitatavas nn kolmandas templis.
Veinivalmistamisel on Iisraelis tuhandeaastased traditsioonid
ja tänagi toodab riik mitmeid kvaliteetveine.
Templitalitusteks ei sobi neist aga ükski,
nii et selleks tuleb villida täiesti oma sort.
Liibanonis tegutsev terrorirühmitus Hezbollah ähvardab taas
rünnata rakettidega Negevis asuvat Iisraeli Dimona tuumatehast.
Rühmituse juht šeik Hassan Nasrallah rääkis eelmine pühapäev,
et järgmises sõjas sionistide vastu saab Iisrael haledalt lüüa.
Lisaks Iisraeli peaministrile
ähvardas Nasrallah ka USA presidenti Trumpi,
kuna too jättis Hezbollah terrorirühmituste nimekirja.
Šeigi väitel on ainsad tõelised terrori- rühmitused maailmas USA ja Iisrael.
Ja Hezbollah olevat Lähis-Idas ainus, kes terrori vastu võitleb.
See on tänaseks kõik.
Paluge rahu sellele linnale ja jääge TV7 kanalile!
Tõlge: Monika Jaaguri
Hea vaataja! Kui oled kogenud, et saade on sind kõnetanud
ja soovid, et see jätkuks,
võid helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes Iisraeli õnnistavad.
Aitäh toetuse eest!